แห่แลกแบงก์ 50 บาทรุ่นใหม่
ชาวบ้าน แห่แลกแบงก์ 50 บาทรุ่นใหม่ ที่ธนาคารออมสินสำนักงานใหญ่ หลัง ธปท. ให้นำออกมาใช้วันนี้วันแรก
18 ม.ค. 2555

ชาวบ้าน แห่แลกแบงก์ 50 บาทรุ่นใหม่ ที่ธนาคารออมสินสำนักงานใหญ่ หลัง ธปท. ให้นำออกมาใช้วันนี้วันแรก 
เช้าวันนี้ ประชาชนจำนวนมาก ได้ทยอยติดต่อเจ้าหน้าที่ธนาคารออมสินสำนักงานใหญ่ ถนนพหลโยธินเพื่อขอแลกธนบัตรฉบับละ 50 บาท รุ่นใหม่  ซึ่งจะนำออกมาใช้ในท้องตลาดวันนี้เป็นวันแรก  แต่ต้องผิดหวังเพราะเจ้าหน้าที่ยังไม่สามารถนำธนบัตรออกมาให้ประชาชนแลกได้ในช่วงเช้า  โดยธนาคารออมสิน ได้เบิกธนบัตรฉบับละ 50 บาทรุ่นใหม่ จากธนาคารแห่งประเทศไทยล็อตแรก 14 ล้านฉบับ  ก่อนกระจายไปตามศูนย์กระจายเงินสดของธนาคารออมสินในส่วนภูมิภาคทั้ง 5 ศูนย์ ซึ่งศูนย์กรุงเทพฯ ได้ธนบัตรฉบับละ 50 บาท  จำนวน 5 ล้านฉบับ  และจะเปิดให้ประชาชนแลกในช่วงบ่ายวันนี้